Horodenka
Horodenka (ukr. Городенка) – miestas Ukrainoje, Ivano Frankivsko srityje, 63 km į pietryčius nuo Ivano Frankivsko; rajono centras. Yra geležinkelio stotis, plentų sankirta (į Ivano Frankivską, Kolomyją, Sniatyną, Zaleščikus, Čortkovą). Maisto (cukraus, paukštininkystės, sūrių) pramonė. Yra XVIII a. vid. Švč. Mergelės Marijos Nekaltojo Prasidėjimo bažnyčia, Šv. Dievo Motinos Dangun Ėmimo cerkvė bei armėnų cerkvė.